**VIENOŠANĀS Nr.1**

**PAR 2017. GADA 21. DECEMBRA IEPIRKUMA LĪGUMA Nr. 01J02-1/285 GROZĪJUMIEM**

Rīgā, *Datumu skatīt dokumenta paraksta laika zīmogā*

**Rīgas Tehniskā universitāte**, tās finanšu prorektora Ingara Eriņa personā, kurš rīkojas uz Rīgas Tehniskās universitātes Satversmes (apstiprināta ar 2014. gada 23. oktobra likumu “Par Rīgas Tehniskās universitātes Satversmi”) un 2015. gada 3. februāra rīkojuma Nr. 01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” pamata, turpmāk – Pasūtītājs, no vienas puses un

**SIA “Latvijas Mobilais Telefons”**, tās Prezidenta, Valdes priekšsēdētāja Jura Bindes un Viceprezidenta finanšu jautājumos, Valdes locekļa Alfa Janevica personā, kuri rīkojas uz statūtu pamata, turpmāk - Izpildītājs, no otras puses, abi kopā saukti Puses, bet katrs atsevišķi saukti arī Puse,

saskaņā ar 2017. gada 21. decembrī starp Pusēm noslēgto iepirkuma līgumu Nr. 01J02-1/285, turpmāk – Līgums,

ievērojot, ka:

1. Līguma 10.2. punkts nosaka, ka visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pilnvaroto pārstāvju parakstīti un tie ir veikti, ievērojot Publisko iepirkumu likuma 61. pantu;
2. atbilstoši Publisko iepirkumu likuma 61. panta piektās daļas 2. punktam, iepirkuma līguma vai vispārīgās vienošanās grozījumi ir pieļaujami, ja iepirkuma līguma vai vispārīgās vienošanās grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz 10 procentus no sākotnējās iepirkuma līguma vai vispārīgās vienošanās līgumcenas publiska piegādes un publiska pakalpojuma līguma gadījumā;

noslēdz šādu vienošanos, turpmāk – Vienošanās Nr.1, kas ir Līguma neatņemama sastāvdaļa:

1. Puses vienojas grozīt Līguma 2.1. punktu, izsakot to šādā redakcijā: “2.1. Kopējā līgumcena par Mobilo sakaru pakalpojumiem visā Līguma darbības laikā var būt mazāka, bet nedrīkst pārsniegt **323 000,00 EUR** (trīs simti divdesmit trīs tūkstoši *euro* un 00 centi)bez pievienotās vērtības nodokļa.”
2. Puses vienojas grozīt Līguma 10.1. punktu, izsakot to šādā redakcijā: “10.1. Līgums stājas spēkā tā abpusējas parakstīšanas dienā un ir spēkā līdz 2021. gada 21. martam vai līdz Līguma 2.1. punktā minētās summas sasniegšanai, vai arī līdz Pasūtītāja rakstiskam paziņojumam par Līguma izbeigšanu sakarā ar iepirkuma līguma noslēgšanu publiskajā iepirkumu procedūrā, atkarībā no tā, kurš nosacījums iestājas pirmais.”
3. Pārējie Līguma noteikumi, kuru izmaiņas neparedz Vienošanās Nr.1, netiek grozīti un ir piemērojami spēkā esošajā redakcijā.
4. Vienošanās Nr.1 stājas spēkā ar tās abpusēju parakstīšanas brīdi.
5. Vienošanās Nr.1 sagatavota uz 2 (divām) lappusēm. Puses Vienošanos Nr.1 paraksta ar drošu elektronisko parakstu, kurš satur laika zīmogu. Vienošanās Nr.1 parakstīšanas datums ir beidzamā pievienotā droša elektroniskā paraksta un tā laika zīmoga datums.
6. Puses:

|  |  |
| --- | --- |
| **Pasūtītājs:**  **Rīgas Tehniskā universitāte**  Kaļķu iela 1, Rīga, LV-1658  Reģistrācijas Nr. 90000068977  PVN Reģistrācijas Nr. LV90000068977  Konta Nr. LV46TREL915101S000000  Valsts kase, BIC – TRELLV22  Finanšu prorektors  \_\_\_\_\_\_\_\_\_\_\_\_\_\_\_\_\_\_  /I.Eriņš / | **Izpildītājs:**  **SIA “Latvijas Mobilais Telefons”**  Ropažu iela 6, Rīga, LV-1039  Reģistrācijas Nr. 50003050931  PVN Reģistrācijas Nr. LV50003050931  Konta Nr. LV21HABA0001408032543  AS “Swedbank”, HABALV22  Prezidents  Valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_  /J.Binde/  Viceprezidents finanšu jautājumos  Valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_  /A.Janevics/ |

|  |
| --- |
| *Dokuments parakstīts ar drošu elektronisko parakstu un satur laika zīmogu* |